Hirveä Henri

Hirveä Henri (Horrid Henry) on brittiläinen Francesca Simonin Häijy-Henri-kirjoihin perustuva animaatiosarja, jota alettiin esittää ITV-kanavalla 31. lokakuuta 2006. Suomessa sarjaa on esittänyt Yle TV2.

Sarjan päähahmo on Henri, kepposten tekemisestä pitävä poika. Hänellä on oma kerho, jonka nimi on Purppurajengi.

Keskeiset hahmot 

 Henrillä on isä ja äiti sekä pikkuveli Pekka.

 Kunnollinen Pekka (Perfect Peter), kirjoissa Kulta-Kasperi: Henriä paljon esimerkillisempi poika. Pekka on kiltti, mutta hän joutuu usein Henrin nolaamaksi, ja hänen isoveljensä onnistuu monesti yllyttämään hänet pahoihin tekoihin. Pekka on myös kova kantelija, ja hän huutaakin usein äitiään, kun Henri tekee jotain tuhmaa.

Sukulaiset 

 Pikkusievä-Paula (Prissy Polly): Henrin serkku, joka esiintyy ensi kerran omissa häissään, jaksossa "Henri häissä". Henri onnistui lopulta pilaamaan häät.

 Puklu-Pirjo (Vomiting Vera): Pikkusievän Paulan vauva, joka oksentelee jatkuvasti.

 Seppo-serkku (Stuck-up Steve): Henrin koppava ja ylimielinen serkku, joka saa kaiken haluamansa. Henrin arkkivihollinen. Ensiesiintyminen jaksossa "Hirveä Henri kummitustalossa".

 Kerttu-täti (Great Aunt Greta): Henrin höperö täti, joka luulee Henriä tytöksi. Kutsutaan ensimmäisellä tuotantokaudella Lempi-tädiksi. Jaksossa "Salainen yllätys" häntä kutsutaan virheellisesti nimellä Raija.

Koulu 

 Arka Anneli (Nasty Nicola): Oli hetken Henrin paras ystävä, mutta manipuloi häntä ja saattoi vaikeuksiin. Lopulta hänet erotettiin koulusta. Ensiesiintyminen jaksossa "Hirveä Henri telttalomalla".

 Aerobic Aki (Aerobic Al): Koulun urheilullinen poika, jolla on hyvä kunto ja joka harrastaa erittäin paljon liikuntaa. Hän arvostaa terveellistä ruokavaliota ja on Henrin kaveri.

 Arka-Antti (Anxious Andrew): Herkkä poika, joka pelästyy kaikkea kokemaansa ja kuulemaansa

 Bertta Petola (Miss Battle-axe): Apulaisrehtori ja opettaja Henrin luokalla. Hän on hyvin tiukka ja pitää Henriä hankalimpana oppilaanaan.

 Itku-Iiro (Weepy William) : Surullisin oppilas, jota itkettää aina.

 Leikkisä Lasse (Jolly Josh): Yliaktiivinen poika, joka riehuu ja melskaa aina kaikkialla.

 Laiska-Linda (Lazy Linda): Ei puhu paljon ja on aina erittäin väsynyt, hänet nähdään usein nukahtaneena tunnilla.

 Lima-Lilli (Lisping Lily): Nikon pikkusisko, joka on ihastunut Henriin mutta joka ei osaa lausua tämän nimeä oikein. Hänen nenästään ja suustaan valuu usein kuolaa ja räkää, minkä takia hän suorastaan iljettää Henriä.

 Niko (New Nick): Outo ja ilmaiseva poika, jonka koko perhekin on teatraalinen ja hyvin äänekäs. Kukaan ei näin ollen viihdy hänen kotonaan.

 Paksu-Pentti (Greedy Graham): Lihava poika, joka pitää todella paljon ruoasta.

 Raju-Raimo (Rude Ralph): Kuin Henri, mutta naiivimpi. Hän pitää myös kepposista ja on Henrin paras kaveri.

 Roteva-Reiska (Beefy Bert): Tyhmin oppilas koko koulussa. Jos häneltä kysyy jotakin, hän vastaa aina: "En tiedä" oli aihe mikä tahansa. Jaksossa "Uusi opettaja" häntä kutsutaan virheellisesti nimellä Pentti. Hän on Henrin kaveri.

 Tuittu-Tuula (Sour Susan): Kuin Maija mutta hölmömpi. Hän toistaa usein Maijan sanoja ja puhekin on hyvin teennäinen. Maijan paras kaveri.

 Upea Ulla (Gorgeous Gurinder) Tumma ja kaunis tyttö. Pitää ulkonäöstään huolta.

 Laulava Leila (Singing Soraya) Luokan musikaalisin oppilas, pitää laulamisesta ja soittamisesta.

 Aivo-Aatu (Brainy Brian): Koulun viisain ja nerokkain poika, joka tietää kaiken. Hän on kerran kertonut Lindalle matematiikan kokeen vastauksia vastineeksi karkkipussista.

 Äksy-Maija (Moody Margaret): Äkäinen tyttö, mutta kypsin oppilas koko luokassa, Henrin naapuri ja pahin arkkivihollinen heti Seppo-serkun jälkeen.

 Neiti Sinikka (Mrs Oddbod): Koulun rehtori. Rauhallisempi kuin Petola, mutta pitää yhtä lailla Henriä hankalana oppilaana.

Muita 

 Hamppu (Fang): Henrin hamsteri.

 Kerttu: Keittiötäti, joka syö pakonomaisesti herkkuja. Hänet nähtiin ensimmäistä kertaa jaksossa "Hirveä Henri ja keittiöhirmu".

 Pupu (Bunny): Pekan pehmojänis.

 Pörrö (Fluffy): Pekan kissa.

 Raivo-Rebecca (Rabid Rebecca): Yksi kovimmista teineistä. Ensiesiintyminen jaksossa "Hirveä Henri ja karmea lapsenvahti". Hänen heikkoutensa ovat hämähäkit, ja hän röhkii puhuessaan.

 Silmäpuoli (Mr. Kill): Henrin pehmonalle.

Suomessa esitetyt jaksot

1. tuotantokausi

Esitetyt jaksot (Yle TV2)
1. Jakso: Hirveän Henrin päiväkirja (Horrid Henry's Diary). Esitetty 2.8.2008, 6.1.2009, 28.6.2010 ja 11.7.2011
Kissa on repinyt Hirveän Henrin kotitehtävät, joten rangaistukseksi Henrin täytyy pitää päiväkirjaa kokonaisen päivän ajan.

2. Jakso: Äksy-Maijan vierailu (Moody Margaret Moves In). Esitetty 9.8.2008, 13.1.2009, 5.7.2010 ja 18.7.2011 
Äksy-Maijan vanhemmat lähtevät lomalle, ja Maija muuttaa viikoksi Henrin kotiin.

3. Jakso: Koulun myyjäiset (Horrid Henry's School Fair). Esitetty 16.8.2008, 20.1.2009, 12.7.2010 ja 25.7.2011 
Henrin koulussa järjestetään myyjäiset. Äidin valmistellessa kotona aarrekilpailua Henri saa urkittua arpajaisten voittonumeron. 

4. Jakso: Hirveän Henrin työharjoittelu (Horrid Henry Goes to Work). Esitetty 23.8.2008, 17.2.2009, 9.8.2010 ja 22.8.2011
Isä vie Henrin tutustumaan omaan työpaikkaansa, joka on muun muassa hammastahnoja myyvä yritys.

5. Jakso: Hirveä Henri ja hammaskeiju (Horrid Henry Tricks the Tooth Fairy). Esitetty 30.8.2008, 27.1.2009, 19.7.2010 ja 1.8.2011
Pekalta lähtee ensimmäinen hammas, ja Henriä kiukuttaa, koska häneltä ei ole lähtenyt vielä yhtään hammasta.

6. Jakso: Hirveä Henri retkellä (Horrid Henry's Hike). Esitetty 6.9.2008, 3.2.2009, 26.7.2010 ja 8.8.2011 
Henri haluaisi katsoa tv:stä Räppi-Sepiä, mutta isä ja äiti päättävät viedä pojat retkelle.

7. Jakso: Muropakettien otukset (Horrid Henry's Hobby). Esitetty 13.9.2008, 10.2.2009, 2.8.2010 ja 15.8.2011
Henri ja muut lapset keräävät otuksia muropaketeista. Himoittavin on kullanvärinen, ja Pekka saa sen, mutta Henrikin haluaisi.

8. Jakso: Hirveä Henri ja keittiöhirmu (Horrid Henry and the Demon Dinner Lady). Esitetty 20.9.2008, 24.2.2009, 16.8.2010 ja 29.8.2011
Henri ei halua syödä kouluruokaa vaan ottaa mukaan oman eväslaatikon ja pitää kavereiden kanssa eväshuoneessa hauskaa.

9. Jakso: Hirveä Henri ja aikakone (Horrid Henry and the Time Machine). Esitetty 27.9.2008, 3.3.2009 ja 23.8.2010
Hirveä Henri uskottelee Pekalle, että pahvilaatikosta rakennetulla aikakoneella pääsee oikeasti tulevaisuuteen.

10. Jakso: Hirveän Henrin urheilupäivä (Horrid Henry's Sports Day). Esitetty 4.10.2008, 10.3.2009, 30.8.2010
Koulussa on urheilupäivä, mikä ei tietysti ole Henrin mieleen, vaan hän yrittää kaikin keinoin päästä kotiin.

11. Jakso: Hirveän Henrin äkkirikastuminen (Horrid Henry Gets Rich Quick). Esitetty 11.10.2008, 15.6.2009 ja 6.9.2010
Saadakseen uusia leluja Henri ryhtyy ansaitsemaan rahaa. Hän myy äidin hajuveden, isän tennismailan ja jopa Pekka-veljensä palvelijaksi.

12. Jakso: Hirveän Henrin hirmuinen kosto (Horrid Henry's Horrid Revenge). Esitetty 18.10.2008, 22.6.2009 ja 13.9.2010
Kyllästyneenä Pekan ainaiseen kanteluun Henri järjestää koston.

13. Jakso: Hirveän Henrin halloween (Horrid Henry's Tricks and Treats). Esitetty 25.10.2008 ja 13.12.2010
On halloween, ja Henri leikkaa Pekan tukan tehdäkseen Pekasta kammottavan näköisen.

14. Jakso: Hirveän Henrin kiltti päivä (Horrid Henry's Perfect Day). Esitetty 1.11.2008, 29.6.2009 ja 20.9.2010
Henri on saanut huonon todistuksen, mutta päästäkseen huvipuistoon hän päättää olla oikein kiltti.

15. Jakso: Hirveä Henri ja yllättävä jalkapallofani (Horrid Henry and the Football Fiend). Esitetty 8.11.2008, 6.7.2009 ja 27.9.2010
Opettajalla on kaksi vapaalippua jalkapallo-otteluun Manselaan. Lippujen saajan opettaja ratkaisee luokan omassa jalkapallo-ottelussa.

16. Jakso: Henrin hirveät heput (Horrid Henry's Horrid Heroes). Esitetty 15.11.2008, 13.7.2009 ja 4.10.2010
Henri haluaa Tappajarottien konserttiin ja uskoo voittavansa lippurahat koulun kykyjenetsintäkilpailussa.

17. Jakso: Hirveä Henri karkaa kotoa (Horrid Henry Runs Away). Esitetty 22.11.2008, 20.7.2009 ja 11.10.2010
Henri ei taaskaan saa taskurahaa, koska on ollut niin tuhma. Masentuneena siitä Henri päättää karata kotoa.

18. Jakso: Hirveän Henrin piilokamera (Horrid Henry's Hideo Video). Esitetty 29.11.2008, 27.7.2009 ja 18.10.2010
Henri aikoo voittaa 200 euroa tv:n Hupivideo-ohjelmasta, mutta Maija onkin nokkelampi ja alkaa kuvata Henrin kommelluksia.

19. Jakso: Hirveä Henri kummitustalossa (Horrid Henry's Haunted House). Esitetty 6.12.2008, 3.8.2009 ja 25.10.2010
Henri viettää viikonlopun Seppo-serkun talossa. Seppo pelottelee Henriä kummituksilla, mutta kummittelussa pisimmän korren vetääkin Henri.

20. Jakso: Hirveä Henri tietokonenörttinä (Horrid Henry Computer Whizz). Esitetty 13.12.2008, 10.8.2009 ja 1.11.2010
Lapset tekevät tietokonetestin, ja paras testin osanottajista pääsee kansalliseen Älynystyrä-kilpailuun.

21. Jakso: Hirveän Henrin joulu (Horrid Henry's Christmas). Esitetty 20.12.2008, 8.6.2009 ja 20.12.2010
Raija-täti ja Seppo-serkku tulevat jouluksi Henrin kotiin. Henri päättää vaihtaa pakettikortit saadakseen mieleisensä lahjat, mutta onnistuukin saamaan aikaiseksi vain sekaannusta.

22. Jakso: Hirveä Henri kumppaneineen akvaariossa (Horrid Henry's Aquarium). Esitetty 27.12.2008, 17.8.2009 ja 8.11.2010
Isä vie Henrin, Pekan ja Maijan akvaarioon, jossa tapahtuu kaikenlaisia kommelluksia.

23. Jakso: Hirveän Henrin kotiaskareet (Horrid Henry's Household Chores). Esitetty 3.1.2009 ja 15.11.2010
Henrin pitää tehdä kaikenlaisia kotitöitä ennen kuin hän pääsee Raimon luokse, mutta työt menevät kaikella tavalla myttyyn.

24. Jakso: Hirveä Henri tanssii balettia (Horrid Henry's Dance Class).Esitetty 10.1.2009 ja 22.11.2010
Henri tanssii vastentahtoisesti balettia Madame Tutun kurssilla, ja hän yrittää tahallaan pilata balettiesityksen päästäkseen toisten poikien kanssa karateen.

25. Jakso: Hirveän Henrin keijutanssi (Horrid Henry's Fairy Dance). Esitetty 17.1.2009 ja 29.11.2010
Henri ja Raimo syövät salaa karkkeja, mistä rangaistukseksi Henri ei saakaan valita viikonlopun videota.

26. Jakso: Hirveä Henri lukutoukkana (Horrid Henry Reads a Book). Esitetty 24.1.2009 ja 6.12.2010
Koulussa järjestetään lukukilpailu, jonka voittaja on se, joka lukee eniten kirjoja. Henri turvautuu vippaskonsteihin voittaakseen.

27. Jakso: Hirveä Henri ja karmea lapsenvahti (Horrid Henry and the Bogey Babysitter). Esitetty 31.1.2009 ja 3.1.2011
Henrin vanhemmat lähtevät ulos ja hankkivat pojille lapsenvahdiksi Raivo-Rebekan.

28. Jakso: Kuka varasti Silmäpuolen? (Who Stole Mr. Kill?). Esitetty 7.2.2009 ja 10.1.2011
Henrin huone on siivottu, eikä Henri löydä pehmonalleaan Silmäpuolta. Henri käynnistää poliisitutkinnan ja epäilee kaikkia.

29. Jakso: Hirveä Henri uimassa (Horrid Henry Goes Swimming). Esitetty 14.2.2009 ja 17.1.2011
Henri ei tykkää vedestä eikä siis myöskään koulun uintitunneista. Siksi hän keksii kaikenlaisia verukkeita välttyäkseen uimasta.

30. Jakso: Hirveän Henrin synttärit (Horrid Henry's Birthday). Esitetty 21.2.2009 ja 24.1.2011
Henri haluaa järjestää synttärit Laserluolassa, mutta hän on saanut sinne porttikiellon Raimon synttäreillä.

31. Jakso: Hirveä Henri hienossa ravintolassa (Horrid Henry Eats Out). Esitetty 28.2.2009 ja 31.1.2011
Henri viedään vasten hänen tahtoaan hienoon ravintolaan. Henrin isä lupaa Henrille kaksi euroa, jos tämä syö lautasensa tyhjäksi.

32. Jakso: Kunnollinen Pekka ryhtyy hirveäksi (Perfect Peter's Horrid Day). Esitetty 7.3.2009 ja 7.2.2011
Pekka kyllästyy kilttinä olemiseen, koska häntä ei huomata. Kun Pekka tulee siihen tulokseen, että vain Henrin kepposet saavat huomiota, hän päättää ryhtyä tuhmaksi.

33. Jakso: Hirveä Henri ja päivällisvieraat (Horrid Henry's Dinner Guests). Esitetty 14.3.2009 ja 14.2.2011
Äidin pomo vaimoineen on tulossa päivälliselle, ja Henri komennetaan nukkumaan, ettei hän vain taas pilaisi koko päivällisiä.

34. Jakso: Hirveä Henri luokkaretkellä (Horrid Henry's School Trip). Esitetty 21.3.2009 ja 21.2.2011
Hirveän Henrin luokka menee luokkaretkelle museoon. Henrillä on pahat ennakkokäsitykset museosta, mutta kepposiensa avulla hänen onnistuu tehdä museokäynnistäkin riemastuttava kokemus.

35. Jakso: Hirveä Henri sairaana (Horrid Henry's Sick Day). Esitetty 28.3.2009 ja 28.2.2011
Henri tekeytyy sairaaksi, koska koulussa on sanelukirjoitus.

36. Jakso: Hirveä Henri yökylässä (Horrid Henry's Sleepover). Esitetty 4.4.2009 ja 7.3.2011
Luokalla on uusi poika Niko, jonka luo Henri nyt haluaa yöksi.

37. Jakso: Hirveän Henrin sankariteko (Horrid Henry Trapped!). Esitetty 11.4.2009 ja 14.3.2011
Tappelun tiimellyksessä Henri ja Pekka joutuvat kotinsa kellariin ja jäävät lukkojen taakse.

38. Jakso: Hirveä Henri telttalomalla (Horrid Henry's holiday). Esitetty 18.4.2009 ja 21.3.2011
Isä vie perheen vanhanaikaiselle leirintäpaikalle lähelle luontoa. Henri tekee kaikkensa päästäkseen sieltä pois.

39. Jakso: Pekan synttärit (Happy Birthday Peter). Esitetty 25.4.2009 ja 28.3.2011
Pekalla on synttärit, ja äiti on luvannut lapsille kakkua vasta sitten, kun juhliin tilatun klovnin esitys on loppu. Henri tekee kaikkensa saadakseen klovnin lopettamaan.

40. Jakso: Purppurajengin ja Salaisen kerhon kamppailu (Horrid Henry and the Secret Club). Esitetty 2.5.2009 ja 4.4.2011)
Syntyy kilpailu: kumpi on parempi, Henrin Purppurajengi vai Maijan Salainen kerho?

41. Jakso: Hirveän Henrin rokotuskammo (Horrid Henry's Injection). Esitetty 9.5.2009, 11.4.2011 ja 9.5.2009
Koulussa on rokotuspäivä, ja kaikki lapset ovat kauhuissaan.

42. Jakso: Hirveän Henrin aikakapseli (Horrid Henry's Time Capsule). Esitetty 16.5.2009 ja 18.4.2011
Jokainen lapsi tuo kouluun jotakin pantavaksi aikakapseliin, joka kaivetaan maahan koulun pihalle.

43. Jakso: Hirveän Henrin uudet lenkkarit (Horrid Henry's New Shoes). Esitetty 23.5.2009 ja 2.5.2011
Henri näkee telkkarissa Ruudi-Duudi -lenkkarit ja haluaa ne ehdottomasti.

44. Jakso: Hirveän Henrin kalsarit (Horrid Henry's Underpants). Esitetty 30.5.2009 ja 9.5.2011
Henri saa Lempi-tädiltä vaaleanpunaiset tyttöjen alushousut. Henri on kiskonut toisilta pojilta housuja kinttuihin, ja nyt pojat uhkaavat kostaa.

45. Jakso: Hirveän Henrin uusi opettaja (Horrid Henry and the New Teacher). Esitetty 6.6.2009 ja 16.5.2011
Henrin luokka saa tylyn ja ankaran sijaisopettajan. Henri lupaa saada opettajan häipymään, jos luokkatoverit vain ovat juonessa mukana.

46. Jakso: Kunnollisen Pekan kosto (Perfect peter's Revenge). Esitetty 13.6.2009 ja 23.5.2011
Henri erottaa Pekan Purppurajengistä, koska Pekka ei osaa olla tarpeeksi ilkeä. Mutta Pekkapa keksiikin koston.

47. Jakso: Henri hankkii rahaa (Horrid Henry Makes Some Money). Esitetty 20.6.2009 ja 30.5.2011
Henri yrittää hankkia rahaa pelottelemalla muita, mutta Maija vetää taas kerran pidemmän korren.

48. Jakso: Henri tapaa kuningattaren (Horrid Henry Meets The Queen). Esitetty 27.6.2009 ja 6.6.2011
Kuningatar tulee vierailulle Henrin kouluun. Pekka saa kunnian ojentaa kukat, mutta Henri pelottelee Pekan käyttäytymään kaikkea muuta kuin tilanteeseen sopivalla arvokkuudella.

49. Jakso: Henri häissä (Horrid Henry's Wedding). Esitetty 4.7.2009 ja 13.6.2011
Henri viedään väkisin Pikkusievän Paulan häihin, ja seuraukset ovat sen mukaiset.

50. Jakso: Hirveän Henrin hirveä hamsteri (Horrid Henry's Horrid Hamster). Esitetty 11.7.2009 ja 20.6.2011
Henri vie kouluun hamsterinsa pitääkseen siitä esitelmän. Hamsteri panee tietysti koko koulun mullin mallin.

51. Jakso: Minne Pörrö katosi? (Horrid Henry: Where's Fluffy?). Esitetty 18.7.2009 ja 27.6.2011
Pörrö lähtee kotoa, koska se on hermostunut Henriin ja Henrin hamsteriin. Pekka on onneton, koska Pörröä ei kuulu ja koska sen pitäisi mennä vielä kissanäyttelyynkin.

52. Jakso: Siivouskilpailu (Horrid Henry Tidies Up). Esitetty 25.7.2009 ja 4.7.2011
Äiti julistaa pojille siivouskilpailun. Se, joka voittaa, saa valita, mihin ravintolaan mennään.

2. tuotantokausi

Esitetyt jaksot (Yle TV2)

1. Jakso: Hirveän Henrin lempipäivä. (Horrid Henry's Favourite Day). Esitettiin 3.3.2012
Henri joutuu olemaan veljelle kiltti kokonaisen päivän ajan. 

2. Jakso: Kunnon pojat yökylässä. (Horrid Henry and the Best Boy's Club Sleepover). Esitettiin 10.3.2012
Henri päättää opettaa Pekkaa ja hänen yövieraitaan pitämään hauskaa.

3. Jakso: Hirveän Henrin hikka. (Horrid Henry's Hiccups). Esitettiin 17.3.2012
Henri saa hikan, joka ei tahdo lähteä millään.

4. Jakso: Muukalaisten hyökkäys. (Horrid Henry and the Alien Invasion). Esitettiin 24.3.2012
Henri uskoo muukalaisten hyökänneen Maahan ja ottaneen koko koulun valtaansa.

5. Jakso: Karannut koira. (Horrid Henry and the Lost Dog). Esitettiin 31.3.2012
Henri löytää koiran, jonka hän haluaa pitää omana salaisuutenaan.

6. Jakso: Hirveä Henri menee töihin. (Horrid Henry Gets a Job). Esitettiin 7.4.2012
Kun Henri joutuu menemään viikonlopputöihin, hän ryhtyy jakamaan tehtäviä kavereilleen.
 
7. Jakso: Pekan kirjekaveri. (Perfect Peter's Pen Pal). Esitettiin 14.4.2012
Henri yrittää päästä eroon Pekan ärsyttävästä kirjekaverista

8. Jakso: Hirveä rehtori. (Horrid Henry Horrid Headmaster). Esitettiin 21.4.2012
Mitä kaikkea Henri keksiikään, kun saa toimia päivän rehtorina?

9. Jakso: Nimikilpailu.  (Horrid Henry and the Name Game). Esitettiin 28.4.2012
Henri ja Pekka järjestävät kilpailun, jolla he ratkaisevat heidän uuden kissanpentunsa nimen.

10. Jakso: Sepon syntymäpäivä. (Happy Birthday Steve!). Esitettiin 5.5.2012
Henri haluaisi katsoa jalkapallo-ottelun, mutta mikä neuvoksi, kun samana päivänä on Sepon syntymäpäivä?

11. Jakso: Pekka koviksena. (Perfect Peter Pumps Up). Esitettiin 12.5.2012
Henri päättää auttaa Pekkaa puolustautumaan kiusaajaa vastaan. 

12. Jakso: Vaarallinen viherkasvi. (Horrid Henry and the Perfect Plant). Esitettiin 19.5.2012
Pekka tuo kotiin viherkasvin, joka saa Henrin mielikuvituksen laukkaamaan.

13. Jakso: Koulunäytelmä. (Horrid Henry's School Play). Esitettiin 26.5.2012
Henri auttaa Anttia valmistautumaan koulunäytelmään välttyäkseen näyttelemästä keijukuningasta.

14. Jakso: Ällöttävä DVD. (Horrid Henry and the Gross DVD). Esitettiin 2.6.2012
Henri haluaa katsoa DVD:n, jonka hän sai Raimolta, mutta matkalle osuu paljon mutkia ja nolostumisia.

15. Jakso: Pekka, poptähti. (Perfect Peter, Popstar). Esitettiin 9.6.2012
Henri ja Maija haluaa tehdä Pekasta poptähden, mutta kumpi hänet saa? Tuleeko Pekasta poptähti?

16. Jakso: Henrin hajuvesi. (Horrid Henry's Smelly Stuff). Esitettiin 16.6.2012
Henri rupeaa valmistamaan hajuvettä Pekan kanssa rikottuaan äitinsä hajuvesipullon. Henrin hajuvedellä on kuitenkin ihmeellisiä vaikutuksia.

17. Jakso: Henri lähtee kalaan.  (Horrid Henry Goes Fishing). Esitettiin 23.6.2012
Henrin perhe lähtee ostoksille, mutta Henrin äiti ja Pekka haluavat kauppaan, jonne Henri ja Henrin isä eivät halua. Niinpä Henri ja isä lähtevät kotiin. Isä löytää vanhat kalastustavaransa, ja he lähtevät kalaan.

18. Jakso: Henrin lemmikkihoitola.  (Horrid Henry's Petsitting Service). Esitettiin 30.6.2012
Henri haluaa rahaa, mutta hänen äitinsä ei suostu korottamaan viikkorahaa vaan käskee ottamaan mallia Pekasta säästämällä rahaa. Säästäminen ei kuitenkaan Henriltä luonnistu. Henri pystyttää lemmikkihoitolan, mutta asiat eivät mene aivan niin kuin Henri oli suunnitellut.

19. Jakso: Suuri ryöstö.  (Horrid Henry's Heist). Esitettiin 7.7.2012

20. Jakso: Taistelu linnoituksesta.  (Horrid Henry and the Big Dig). Esitettiin 14.7.2012

21. Jakso: Hirveän Henrin unelmajäätelö.  (Horrid Henry and the Ice Cream Dream). Esitettiin 21.7.2012

22. Jakso: Koulupukukapina.  (Horrid Henry and the School Uniform). Esitettiin 28.7.2012

23. Jakso: Salainen yllätys.  (Horrid Henry's Secret Surprise). Esitettiin 4.8.2012

24. Jakso: Henri sijaisperheessä.  (Horrid Henry on TV). Esitettiin 11.8.2012

25. Jakso: Henrin kotihipat.  (Horrid Henry's House Party). Esitettiin 18.8.2012

26. Jakso: Maan onnellisin perhe.  (Horrid Henry's Happy Family). Esitettiin 25.8.2012

27. Jakso: Henri menee naimisiin.  (Horrid Henry Gets Married). Esitettiin 1.9.2012
Henri saa maistaa aikuisen elämää.

28. Jakso: Koskematon Henri.  (Horrid Henry: Untouchable). Esitettiin 8.9.2012
Kun Henri näppää valokuvan neiti Petolasta, kukaan ei voi hänelle mitään.

29. Jakso: Mikroautomestari.  (Horrid Henry and the Go Kart). Esitettiin 15.9.2012
Henri, Pekka ja isä yhdistävät voimansa, kun Henri käy taistoon mikroautomestaruudesta.

30. Jakso: Luonnonsuojelija Henri.  (Horrid Henry and the Green Machine). Esitettiin 22.9.2012
Kun Henrin perhe päättää ryhtyä vaalimaan vihreitä arvoja, Henri tekee kaikkensa säilyttääkseen entisen elintasonsa.

31. Jakso: Kesäleiri.  (Horrid Henry's Summer Camp). Esitettiin 29.9.2012 
Henri ja Pekka lähetetään viikoksi kesäleirille, joka osoittautuu Henrin pahimmaksi painajaiseksi.

32. Jakso: Kamala kuningas.  (Horrid Henry: When I'm King). Esitettiin 6.10.2012
Henri kuvittelee, millainen kuningas hän olisi.

33. Jakso: Hirveä oikeudenkäynti.  (Horrid Henry on Trial). Esitettiin 13.10.2012
Henri haluaa osansa Pekan saamasta palkkiosta ja taistelee siitä oikeuden edessä.

34. Jakso: Keksikauppias.  (Horrid Henry Takes the Biscuit). Esitettiin 20.10.2012
Henri päättää lyödä rahoiksi äidin leipomilla kekseillä.

35. Jakso: Henri parturissa.  (Horrid Henry's Haircut). Esitettiin 27.10.2012
Henri ei millään halua mennä parturiin.

36. Jakso: Henri tähtitoimittajana.  (Horrid Henry Ace Reporter). Esitettiin 3.11.2012
Kun Maija julkaisee Henristä nolon artikkelin, Henri päättää tehdä vastaiskun.

37. Jakso: Hirveä lapsenlikka.  (Horrid Henry Changes a Nappy). Esitettiin 11.11.2012
Kun Paula, Pirjo ja äidin pomo tulevat kylään samaan aikaan, Henri joutuu lapsenlikaksi.

38. Jakso: Isojalan näppyrokko.  (Horrid Henry Gets Spots). Esitettiin 18.11.2012
Kun Henri liimaa kasvoihinsa näppyjä, Simppa luulee Henrin sairastuneen vaaralliseen tautiin.

39. Jakso: Hirveän Henrin hyvästit.  (Horrid Henry Says Goodbye). Esitettiin 25.11.2012
Henrin isä on saanut töitä toiselta puolen maata, joten Henri joutuu hyvästelemään kaikki kaverinsa.

40. Jakso: Kiperä kysymys.  (Horrid Henry and the Gross Question). Esitettiin 2.12.2012
Henri päättää voittaa matkan Yökkö-studioille, mikä vaatii häneltä ylimääräisiä ponnisteluita.

41. Jakso: Hirveä synttärilahja.  (Horrid Henry and the Birthday Present). Esitettiin 9.12.2012
Kun Henri joutuu lahjaostoksille Raija-tädin ja Seppo-serkun kanssa, on pakko panna ainakin vähän hulinaksi.

42. Jakso: Valkoinen joulu.  (Horrid Henry's Winter Wish). Esitettiin 16.12.2012
Joulunaika lähestyy, ja Henri toivoo valkoista joulua.

43. Jakso: Rokkarirotat.  (Horrid Henry and the Killer Boy Rats). Esitettiin 6.1.2013
Kun Rokkarirottien solisti lähtee bändistä, Henrille avautuu ovi tähteyteen.

44. Jakso: Henri elokuvissa.  (Horrid Henry Goes to the Movies). Esitettiin 13.1.2013
Henri joutuu elokuviin Pekan ja Paulan perheen kanssa.

45. Jakso: Henrin lempikirjailija.  (Horrid Henry Meets B.B. Silver). Esitettiin 20.1.2013
Henri tapaa lempikirjailijansa N. O. Vellin.

46. Jakso: Keittiön kauhu.  (Horrid Henry Cooks a Meal). Esitettiin 27.1.2013
Henri joutuu vastentahtoisesti auttamaan keittiössä.

47. Jakso: Kävelykeppijengi.  (Horrid Henry and the Walking Stick Gang). Esitettiin 3.2.2013
Henri joutuu vanhainkotiin auttamaan ja tapaa hyvin mielenkiintoisen vanhuksen.

48. Jakso: Hupijuoksu.  (Horrid Henry's Fun Run). Esitettiin 10.2.2013
Henri joutuu kuntoilemaan vasten tahtoaan ja tekee kaikkensa päästäkseen mahdollisimman vähällä.

49. Jakso: Merirosvojuhlat.  (Horrid Henry and the Perfect Pirate Parade). Esitettiin 17.2.2013
Äksy-Maijan merirosvojuhlat harmittavat Henriä, ja niinpä Henri päättää pilata pirskeet.

50. Jakso: Zombihamsteri.  (Horrid Henry and the Zombie Hamster). Esitettiin 24.2.2013
Henrin lemmikki aiheuttaa hämmennystä niin kotona kuin koulussa.

51. Jakso: Epärehdit urheilijat.  (Horrid Henry Takes a Shortcut). Esitettiin 12.12.2015
Kun Henri ja Raimo joutuvat osallistumaan maastojuoksukilpailuun, kaikki keinot ovat sallittuja.

52. Jakso: Antiikin metsästäjät.  (Horrid Henry and the Antiques Rogue Show). Esitettiin 26.12.2015
Henrin koko perhe hurahtaa antiikkiin, kun pelissä on suuret rahat.

Suomenkieliset äänet

1. tuotantokausi

2. tuotantokausi

Lähteet 
Telvis - Hirveä Henri 
Yle - Hirveä Henri 
Hirveä Henri season 1 (englanniksi) 
Hirveä Henri season 2 (englanniksi) 
Hirveän Henrin hahmot (englanniksi)

Viitteet

Brittiläiset animaatiosarjat
2000-vuosikymmenen piirrossarjat
ITV:n televisio-ohjelmat